DAII จ่อชงบอร์ดเปลี่ยนชื่อบริษัท-ชื่อย่อใหม่
DAII จ่อชงบอร์ดเปลี่ยนชื่อบริษัทเป็น "เนอวานา ไดอิ" และเปลี่ยนชื่อย่อใหม่เป็น NVD
21 มี.ค. 2560

บริษัทไดอิ กรุ๊ป จำกัด (มหาชน) หรือ DAII ระบุว่า ที่ประชุมคณะกรรมการบริษัทเมื่อวานนี้ (20 มี.ค.) มีมติให้เสนอต่อที่ประชุมสามัญผู้ถือหุ้นประจำปี 60 เพื่อพิจารณาอนุมัติการเปลี่ยนแปลงชื่อบริษัททั้งภาษาไทยและภาษาอังกฤษ และชื่อย่อหลักทรัพย์ โดยเปลี่ยนชื่อภาษาไทยจาก บริษัทไดอิ กรุ๊ป จำกัด (มหาชน) เป็นบริษัทเนอวานา ไดอิ จำกัด (มหาชน) และใช้ชื่อย่อหลักทรัพย์ NVD นอกจากนี้อนุมัติให้เสนอต่อที่ประชุมสามัญผู้ถือหุ้นประจำปี 60 เพื่อพิจารณาและอนุมัติการออกและเสนอขายหุ้นกู้จำนวนไม่เกิน 2 พันล้านบาท อายุไม่เกิน 10 ปี